
	JUDEŢUL ARGEŞ

CONSILIUL LOCAL AL MUNICIPIULUI CÂMPULUNG

DIRECŢIA DE ASISTENŢĂ SOCIALĂ

str. Matei Basarab, nr. 66

Tel: 0248-531890

Fax: 0248-513519

_________________________________________

e-mail:   sociala.asistenta@yahoo.com

	


PLANUL ANUAL DE ACȚIUNE 
privind serviciile sociale 
administrate şi finanţate din bugetul consiliului local 
al municipiului Câmpulung pentru anul 2026
Având în vedere:
1. Strategia Națională pentru Dezvoltare Durabilă a României Orizonturi 2013-2020-2030;
2. Strategia de Dezvoltare Durabilă a Județului Argeș 2021-2027;
3. Ordinul nr. 1086/2018 al ministrului Muncii și Justiției Sociale privind aprobarea modelului-cadru al Planului anual de acțiune privind serviciile sociale administrate și finanțate din bugetul consiliului județean/consiliului local/Consiliului General al Municipiului București;
4. HG nr. 797/2017 din 8 noiembrie 2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal.
A.  Obiectiv general :

Dezvoltarea unui sistem funcțional de servicii sociale la nivel local care să aibă drept scop sprijinirea persoanelor vulnerabile pentru depășirea situațiilor de dificultate, prevenirea și combaterea riscului de excluziune socială, creșterea calității vieții și promovarea incluziunii sociale a acestora.
B. Obiective specifice:

· Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale categoriilor de beneficiari;
· Întocmirea și actualizarea periodică a unei baze de date care să cuprindă informații privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.), cuantumul şi data acordării acestora, precum şi alte informaţii relevante pentru completarea bazei de date;
· Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul municipiului Câmpulung
· Dezvoltarea unor atitudini proactive şi participative în rândul populaţiei localităţii şi a beneficiarilor de servicii sociale;
· Realizarea unor parteneriate public-public, public-privat cu alte autorităţi sau instituţii publice, ONG-uri, centre sociale etc., adaptate nevoilor sociale şi resurselor disponibile la nivelul municipiului Câmpulung, inițiate şi realizate după efectuarea unor studii de piaţă referitoare la nevoile sociale şi priorităţile generale ale comunităţii locale.
Planul anual de acțiune privind serviciile sociale administrate şi finanţate din bugetul Consiliului local al municipiului Câmpulung în anul 2026 cuprinde:
· Capitolul I – Beneficiile de asistență socială și serviciile sociale acordate la nivelul UAT Câmpulung;

· Capitolul   II- Date privind administrarea, înființarea și finanțarea serviciilor sociale; 
· Capitolul III –Planificarea activităţilor de informare a publicului cu privire la serviciile sociale existente la nivel local;
· Capitolul IV - Programul de formare şi îndrumare metodologică a personalului care lucrează în domeniul serviciilor sociale;
· Capitolul V - Obiective, monitorizare, indicatori.
Capitolul I - Beneficii şi servicii sociale acordate la nivelul municipiului Câmpulung
1.
Venitul minim de incluziune(VMI)

Începând cu data de 01.01.2024, au intrat în vigoare prevederile Legii nr. 196/2016 privind venitul minim de incluziune, republicată, cu modificările ulterioare, care abrogă Legea nr. 416/2001 privind venitul minim garantat și Legea nr. 277/2010 privind alocația pentru susținerea familiei.

Plata acestui beneficiu se efectuează de către Agenţia Judeţeană pentru Plăţi şi Inspecţie Socială Argeş. 


În funcție de venitul net lunar realizat de membrii familiei/persoana singură, venitul minim de incluziune este format din două componente:

· ajutor de incluziune (fostul ajutor social);

· ajutor pentru familia cu copii (fosta alocație pentru susținerea familiei).


La data de 30 noiembrie 2025 se aflau în plată un nr. de 100 dosare de venit minim de incluziune ce cuprind un număr de 183 de persoane. Sumele necesare plăţii acestor drepturi se asigură de la bugetul de stat prin Agenţia Judeţeană pentru Plăţi şi Inspecţie Socială Argeş.  


Venitul minim de incluziune reprezintă sprijinul financiar acordat de stat în scopul asigurării nivelului de trai minimal, astfel cum acesta este definit de art. 54 din Legea nr. 292/2011, cu modificările ulterioare, pentru familiile şi persoanele singure aflate în situaţie de dificultate, precum şi pentru prevenirea riscului sărăciei în rândul copiilor şi stimularea participării acestora în sistemul de educaţie. Situaţia de dificultate este situaţia în care se află persoanele care, la un moment dat, pe parcursul vieţii, din cauze socioeconomice, de sănătate şi/sau care rezultă din mediul social de viaţă, şi-au pierdut sau le-au fost limitate propriile capacităţi de integrare socială.

   
 În funcţie de nevoile familiei/persoanei singure, venitul minim de incluziune este însoţit de alte măsuri de asistenţă socială complementare, acordate în bani şi/sau în natură, după cum urmează:

· stimulente;

· facilităţi contributive;

· alte drepturi complementare.

    
Sumele aferente venitului minim de incluziune şi măsurilor de asistenţă socială complementare se acordă din bugetul de stat şi, după caz, din bugetele locale.


    Pentru situaţii de dificultate şi pentru prevenirea sau reducerea riscului de sărăcie şi excluziune socială ale unuia sau mai multor membri din familie a căror nevoie identificată constituie o situaţie particulară şi necesită intervenţie individualizată, se pot acorda ajutoare de urgenţă şi/sau ajutoare comunitare, precum şi măsuri de facilitare a accesului pe piaţa muncii, a accesului la servicii de sănătate şi educaţie, la servicii sociale şi locuire, susţinute din bugetul de stat, din bugetele locale sau fonduri externe.


Nivelul venitului minim de incluziune, respectiv al componentelor acestuia, precum şi cuantumurile ajutorului pentru familia cu copii se majorează anual, din oficiu, începând cu luna martie a fiecărui an, cu rata medie anuală a inflaţiei din anul precedent, indicator definitiv, comunicat de Institutul Naţional de Statistică. În situaţia în care rata medie anuală a inflaţiei are valoare negativă se păstrează ultima valoare a venitului minim de incluziune şi a cuantumurilor acestuia.

2.
Ajutoare pentru încălzirea locuinţei pentru familiile și persoanele singure 


Ajutorul pentru încălzirea locuinţei și suplimentul pentru energie în perioada sezonului rece 

se acordă din fonduri de la Bugetul de Stat, familiilor şi persoanelor cu venituri reduse conform Legii nr.226/2021. Până la data întocmirii prezentului plan, au fost înregistrate 385 solicitări, după cum urmea׃ ză
· 255 solicitări pentru încălzirea locuinței cu gaze naturale,

·   8 solicitări pentru încălzirea locuinței cu energie electrică,

· 122 solicitări pentru încălzirea locuinței cu combustibili solizi și/sau petrolieri.

3.         Alocația de stat pentru copii


Alocația de stat pentru copii se acordă în baza Legii 91/1993, republicată, cu modificările și completările ulterioare. Sumele necesare sunt asigurate de la bugetul de stat, prin Agentia Județeană pentru Plăti și lnspecție Socială. În cursul anului 2025 au fost înregistrate un număr de 164 cereri pentru alocația de stat pentru copii.
4.         lndemnizație pentru creşterea copilului, stimulent de inserție

Pentru obținerea indemnizației pentru creşterea copilului până la 2 ani/3 ani pentru copilul cu dizabilitate, stimulent de insertie, indemnizație lunară pentru îngrijirea copilului cu vîrsta între 3-7 ani (copil cu dizabilitate, sprijin lunar pentru îngrijire copil (0-7 ani) conform OUG nr.111/2010 și HG nr.52/2011 privind sustinerea familiei în vederea creșterii copilului, cu modificările si completările ulterioare, la Direcția de Asistență Socială au fost înregistrate in decursul anului 2025 un numar de 75 cereri indemnizație creștere copil în vârstă de până la 2 ani, stimulant de inserție - 6 cereri (0-2 ani), stimulant de inserție de la 2-3 ani – 66 cereri, cerere indemnizație lunară pentru îngrijirea copilul cu vârstă între 3-7 ani (copil cu dizabilitate) – 2 cereri, supliment indemnizație creștere copil – 4 cereri. Sumele necesare sunt asigurate de la bugetul de stat, prin Agenția Județeană pentru Plăți și Inspecție Socială.

5.        Indemnizaţia şi plata asistenţilor personali pentru personale cu handicap grav


Indemnizaţia şi plata salariilor asistenţilor personali pentru personale cu handicap grav se acordă conform prevederilor Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.


În conformitate cu prevederile legale, rolul instituţiei noastre este de a monitoriza atribuţiile şi obligaţiile ce le revin asistenţilor personali ai persoanelor cu handicap grav.

Persoanele cu handicap grav sunt acele persoane cărora, din cauza unor afecţiuni fizice, psihice, mentale sau senzoriale, le lipsesc abilităţile de a desfăşura în mod normal activităţi cotidiene, necesitând măsuri de protecţie în sprijnul recuperării, integrării şi incluziunii sociale. Persoana cu handicap are dreptul, în baza evaluări socio-psiho-medicale, la un asistent personal.


La data de 30.11.2025, în evidenţa Direcției de Asistență Socială Câmpulung figurează angajaţi 68 asistenţi personali (21 asistenți personali pentru copii și 47 asistenți personali pentru adulți) iar un număr de 366 persoane cu handicap grav sau reprezentanți ai minorilor cu handicap grav au optat pentru plata indemnizaţiei lunare, sumele cuvenite pentru plata acestora făcându-se din bugetul local (la data de 30.11.2025 suma acordată pentru plăţile indemnizațiilor și ale salariilor asistenţilor personali a fost de 13.575.024 lei).

6.
Stimulentul educaţional sub formă de tichet social pentru grădiniță

Stimulentele educaţionale sub formă de tichet social pentru grădiniță se acordă din fondurile Bugetului de Stat prin Legea nr. 248/2015 privind stimularea participării în învăţământul preşcolar a copiilor provenind din familiile, valoarea unui tichet social este de 133 lei. În prezent există un număr de 10 dosare înregistrate la Direcția de Asistenţă Socială Câmpulung pentru acordarea acestui beneficiu. Sumele necesare plăţii acestor drepturi se asigură de la Bugetul de Stat.

7.
Protecţia copilului


În baza Legii nr. 272/2004 privind protecţia şi promovarea drepturilor copilului, republicată, cu modificările ulterioare, sunt prevăzute diverse măsuri de protecţie specială, precum plasament la asistent personal profesionist, plasamentul familial, supraveghere specializată la domiciliul părinţilor, instituţionalizarea sau reintegrarea în familiile naturale ale minorilor care au beneficiat de o măsură de protecţie. Pentru instituirea unei măsuri de protecție specială pentru minori, Compartimentul de prestații sociale, protecția și promovarea drepturilor copilului înaintează propuneri Direcţiei Generale de Asistenţă Socială şi Protecţia Copilului Argeş care analizează situaţia minorilor în cauză şi instituie o măsură de protecţie specifică fiecărui caz în parte.

8.
Servicii acordate victimelor violenţei în familie şi familiilor cu copii în situație de risc


Direcția de Asistenţă Socială din cadrul Consiliului Local al municipiului Câmpulung oferă servicii de informare şi consiliere cu scopul reabilitării şi reintegrării sociale a victimelor violenţei în familie, precum şi părinților copiilor aflaţi în situație de risc de abandon şcolar, de separare de familia natural etc. Totodată, prin Dispoziția nr. 14 din 14.01.2019 a fost constituită componenţa echipei mobile pentru intervenţia de urgenţă în vederea prevenirii și combaterii violenţei domestice. Echipa mobilă îndeplineşte atribuţiile prevăzute de Ordinul MMPS nr. 2525/2018.

9.        Protecţia copilului cu părinţii plecaţi la muncă în străinătate 

Se realizează în conformitate cu prevederile HG nr. 691/2015 privind aprobarea Procedurii de monitorizare a modului de creştere şi îngrijire a copilului cu părinţii plecaţi la muncă în străinătate şi a serviciilor de care aceştia pot beneficia, precum şi aprobarea Metodologiei de lucru privind colaborarea dintre direcţiile generale de asistenţă socială şi protecţia copilului şi serviciile publice de asistenţă socială şi a modelului standard al documentelor de elaborate de către acestea.


Direcția de  Asistență Socială din cadrul consiliului local al municipiului Câmpulung  consiliază și informează toate persoanele care se prezintă la sediu cu scopul de a declara intenția de a părăsi țara referitor la obligația, conform legii, de a depune o solicitare scrisă la Judecătoria Câmpulung, pentru delegarea temorară a autorității părintești cu privire la persoana copiiilor minori (art.104 alin.3 și 4 din Legea nr.272/2004 privind protecția și promovarea drepturilor copilului, republicată, cu modificările ulterioare). La data de 30.11.2025 în evidența Compartimentului prestații sociale, protecția și promovarea drepturilor copilului, sunt înregistrați 34 copii cu părinți plecați la muncă în străinătate (6 copii cu ambii părinți plecați, 20 copii cu un părinte plecat, 8 copii cu părinte unic susținător). 

Pentru fiecare copil care are delegare temporară de autoritate părintească, Compartimentul prestații sociale, protecția și promovarea drepturilor copilului întocmește Fișa de Observație, conform prevederilor H.G. nr. 612/2025, iar în cazul în care sunt constatate riscuri pentru minori, se elaborează și implementează Planul de Servicii. Minorii cu părinții plecați în străinătate trebuie monitorizați periodic, prin vizite la domiciliu, efectuate de reprezentanții Direcției de Asistență Socială, se întocmește raport de evaluare/monitorizare și/sau raport de vizită. 
10.       Stimulent financiar pentru nou-născuți
Pentru încurajarea creșterii natalității la nivel local, prin Hotărârea Consiliului local al Municipiului Câmpulung nr.150/29.06.2023, s-a aprobat acordarea unui stimulent financiar pentru copiii născuți după data de 1 iulie 2023, în cuantum de 1.500 lei/ nou-născut.



Stimulentul financiar se acordă o singură dată fiecărei familii/familii monoparentale/părinte pentru nașterile survenite dupa data intrarii în viogare a hotărârii mai sus mentionate, pe bază de cerere însoțită de documentete doveditoare, cu respectarea următoarelor condiţii:

· cel puţin un părinte are domiciliul stabilit în municipiul Câmpulung, judetul Argeș cu cel puțin 6 de luni anterior datei nașterii copilului; stimulentul nu se acordă celor care au stabilită reședința pe raza municipiului Câmpulung.
· Nu înregistrează datorii la bugetul local al municipiului Câmpulung, județul Argeș; 

· Naşterea s-a înregistrat într-o maternitate din România; 

· Dosarul cu actele doveditoare este acceptat numai dacă este complet; 

· Termenul de depunere a dosarului este de 45 de zile de la data naşterii copilului.

În cazul nașterilor gemelare, de tripleți sau multipleți stimulentul se va acorda pentru fiecare copil nou-născut, pe bază de cerere.
În anul 2025, 60 părinți din municipiul Câmpulung au beneficiat de stimulent financiar pentru nou-născuți în valoare individuală de 1.500 lei. 


La nivelul anului 2025 au existat o serie de alte măsuri de protecţie şi susţinere a persoanelor defavorizate sau aflate în riscul de excluziune socială, precum O.U.G. nr.34/11.04.2024 privind unele măsuri pentru sprijinirea categoriilor de cupluri mamă-nou-născut defavorizate cu tichete sociale pe suport electronic acordate din fonduri externe nerambursabile pentru nou-născuți, pentru modificarea Legii nr. 227/2015 privind Codul fiscal, precum și prorogarea unui termene, prin care se stabilesc măsuri de sprijin pentru categoriile de cupluri mamă-nou-născut defavorizate, ce constau în acordarea de tichete sociale pe suport electronic pentru nou-născuți în valoare de 2000 lei și măsuri auxiliare.

 
Cuplurile mamă-nou-născut defavorizate care beneficiază de măsura de sprijin material pe bază de tichete sociale pe suport electronic și care au calitatea de destinatari finali prevăzute în grupul-țintă principal sunt:

· mamele care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului și cărora le este stabilit, prin dispoziție scrisă a primarului, dreptul la oricare din componentele venitului minim de incluziune, în baza Legii nr. 196/2016 privind venitul minim de incluziune, cu modificările și completările ulterioare;

· mamele cu dizabilități care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului;

· mamele care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului, aflate temporar în situații critice de viață, respectiv victime ale calamităților, ale violenței domestice, care se află în situații deosebite de vulnerabilitate sau aflate în alte situații de risc, stabilite prin ancheta socială întocmită de autoritățile publice cu atribuții în domeniul asistenței sociale la solicitarea persoanei sau sesizarea unui terț;

· mame care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului și care nu dețin acte de identitate;

· mamele minore care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului;

· mamele care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului, cetățeni străini sau apatrizi proveniți din zone de conflict armat.


Prin excepție, în situația în care copilul este lipsit, temporar sau permanent, de ocrotirea mamei în primele 3 luni de la nașterea copilului, tichetul social pe suport electronic poate fi acordat reprezentantului legal. În situația sarcinii multiple, măsura de sprijin material se acordă pentru fiecare nou-născut.
  

11.       Servicii pentru persoanele vârstnice 

În cursul anului 2025 au fost efectuate 12 Grile de evaluare medico-sociale pentru internarea în unități de asistență medico-sociale și 12 anchete sociale pentru internarea în centre/cămine destinate persoanelor vârstnice.

Pe tot parcursul anului 2025 a funcționat Serviciul de îngrijire la domiciliu pentru persoane vârstnice, serviciu social înființat în anul 2023, prin  Hotărârea Consiliului Local al Municipiului Câmpulung nr. 265 din data de 18.12.2023, în cadrul proiectului  ,,Dezvoltare Locala in Zonele Urbane Marginalizate din Municipiului Câmpulung” - POCU/717/5/1/155642, cod serviciu social 8810ID-I. 

Acest serviciu social nu are personalitate juridică și funcționează în subordinea Direcției de Asistență Socială a municipiului Câmpulung, furnizor acreditat de servicii sociale, conform Certificatului de acreditare seria AF nr 007373. 

Sediul Serviciului de de îngrijire la domiciliu pentru persoane vârstnice este în municipiul  Câmpulung, str. Negru Vodă, nr. 282, județul Argeș.

Serviciul  are o capacitate de 82 beneficiari și deține licența de funcționare emisă de către Ministerul Muncii și Solidarității Sociale seria L.F, numărul 0012777, licență valabilă până la data de 15.01.2029. 

Scopul Serviciului de îngrijire la domiciliu pentru persoane vârstnice este de a identifica şi soluţiona problemele sociale ale comunităţii din domeniul protecţiei persoanelor vârstnice, prin acordarea unor servicii pentru realizarea activităţilor de bază ale vieţii zilnice, în baza reglementărilor legale în vigoare, respectiv prevederile Legii asistenţei sociale nr. 292/2011 cu modificările ulterioare, Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare.  

Prin Serviciul de îngrijire la domiciliu pentru persoane vârstnice, se oferă sprijin şi suport pentru persoanele vârstnice izolate la domiciliu, prevenind marginalizarea sau excluderea lor socială. Personalul serviciului a fost format din 3 îngrijitori la domiciliu, 1 consilier psiholog și 1 kinetoterapeut.

Funcționarea Serviciul de îngrijire la domiciliu pentru persoane vârstnice pe parcursul anului 2025 evidențiază faptul că,  Direcția de Asistență Socială Câmpulung, partener în proiectul ,,Dezvoltare Locala in Zonele Urbane Marginalizate din Municipiului Câmpulung” - POCU/717/5/1/155642 și-a îndepliniti obligația de asigurare a sustenabilității acestuia, desfășurând activități specifice.
La data de 30.11.2025, personalul serviciului este format din 1 îngrijitor la domiciliu, 1 kinetoterapeut și 1 asistent social. De serviciile de îngrijire la domiciliu beneficiază un număr de 16 persoane vârstnice.
12.       Anchete sociale

Pe parcursul anului 2025 au fost întocmite verificări în teren pentru venitul minim de incluziune, anchete sociale pentru evaluare/reevaluare adulți/copii cu dizabilități, alocație de stat pentru copii, anchete sociale solicitate de Judecătorie etc. 

13.       Activitati de informare a publicului pentru anul 2026:

a. Promovarea Direcției de Asistență socială a municipiului Câmpulung în comunitate prin:

· Realizarea si distribuirea materialelor informative in comunitate in funcție de specificul activităților derulate și nevoilor particulare ale fiecărei categorii de beneficiari,

· Prezentare pe site-ul Direcției de Asistență Socială a municipiului Câmpulung a activităților desfășurate și a informațiilor relevante cu privire la modificările legislative apărute privind acordarea beneficiilor sociale;

· Organizarea unor înâlniri cu funizori de servicii sociale acreditați, organizații de voluntariat, reprezentanți ai persoanelor beneficiare;

· Organizarea unor activități de informare și consiliere cum ar fi: conștientizarea și sensibilizarea publicului privind riscul de excluziune socială, respectarea drepturilor sociale și promovarea măsurilor de asistență socială;

· Informarea privind ajutoarele pentru încălzirea locuinței și legislația aferentă;

· Informare privind distribuirea stimulentului educațional și legislația aferentă;

· Informare privind monitorizarea copiilor cu părinții plecați la muncă în străinătate;

· Informare privind acordarea venitului minim de incluziune, model cerere, condiții de eligibilitate;

· Informarea cu privire la:

· formele sub care se manifestă violența domestică;

· drepturile victimelor violenței domestice;

· modalitățile de prevenire a violenței domestice și conștientizarea efectelor acesteia;

· 
Serviciile sociale pentru prevenirea şi combaterea violenţei domestice, existente la nivel județean;

· 
Sesizarea cazurilor de violență domestică;

· Prevederile legii privind ordinul de protecție și ordinul de protecție provizoriu.

b.  Telefonul verde 

· Telefonul copilului 0248983 D.G.A.S.P.C. Argeș (Număr unic 119, începând cu data de 05.01.2022);

· Telverde 0800 500 550, un număr gratuit în sprijinul copiilor și adulților instituționalizați;

· 0800.500.333 HELPLINE cu număr unic la nivel național destinat victimelor violenței
Capitolul II: Administrarea, înființarea și finanțarea serviciilor sociale
A. Serviciile sociale existente la nivel local
Semnificația coloanelor din tabelul de mai jos este următoarea:

A- Bugetul de stat;

B- Contribuții persoane beneficiare;

C- Alte surse.
	Nr. crt.
	Cod serviciu social, conform Nomenclatorului serviciilor sociale
	Denumirea serviciului social
	Capacitate
	Grad de ocupare
	Bugetele estimate pe surse de finanțare, pentru serviciile sociale existente:

	
	
	
	
	
	Buget local
	Buget județean
	A
	B
	C

	1
	8810ID-I
	Serviciul de îngrijire la domiciliu pentru persoane vârstnice
	82 persoane
	-
	573.000

lei 
	-
	-
	-
	-

	2
…
	-
	-
	-
	-
	-
	-
	-
	-
	-

	Total
	-
	-
	-
	-
	-
	-
	-
	-
	-


B. Servicii sociale propuse spre a fi înfiinţate:
Participarea DIRECȚIEI DE ASISTENȚĂ SOCIALĂ CÂMPULUNG în calitate de SOLICITANT în Proiectul „A doua casă” depus în cadrul cererii de propuneri:” GHIDUL SOLICITANTULUI - CONDIȚII SPECIFICE PENTRU DEPUNEREA FIȘELOR DE PROIECT PENTRU INTERVENȚIILE FSE+ PENTRU PERSOANELE VÂRSTNICE ÎN VEDEREA SELECTĂRII DE CĂTRE ASOCIAȚIA GAL CAMPULUNG MUSCEL” deschis prin „Programul Incluziune si Demnitate Sociala (PIDS) 2021-2027“, și de aprobare a cheltuielilor legate de proiect.
Scop

Scopul proiectului este creșterea accesului la servicii sociale pentru 202 persoanele vârstnice vulnerabile din teritoriul vizat de implementarea SDL, în vederea prevenirii instituționalizării, reducerii izolării sociale și susținerii unui trai demn în propriul domiciliu, prin dezvoltarea serviciului social existent.

Realizări preconizate

· 202 Vârstnici vulnerabili din comunitățile marginalizate care beneficiază de servicii sociale; 

· 25 Vârstnici vulnerabili din comunitățile marginalizate (Roma) care beneficiază de servicii sociale; 

· 144 Vârstnici vulnerabili din comunitățile marginalizate cu condiții de viață îmbunătățite

· ARIA DE DESFĂȘURARE: Aria acoperită de SDL Câmpulung, ZUM Visoi, ZUM Aro, ZUM Pescăreasa, ZUM Grui, ZUM Cazărmilor, Municipiul Câmpulung, regiunea SUD - MUNTENIA

Buget proiect

	Total proiect
	Total nerambursabil
	Total contribuție proprie
	Intensitate intervenție

	5.616.715,63 lei

	5.504.381,31 lei

	112.334,31 lei

	98%



	


C. Programul anual de contractare a serviciilor sociale din fonduri publice, în baza  prevederilor Legii asistenței sociale nr.292/2011, cu modificările și completările ulterioare ----------.

Se aplică și în cazul programelor de finanțare nerambursabile pentru activități nonprofit de interes general, în baza Legii nr.350/2005 privind regimul finanțărilor nerambursabile din fonduri publice allocate pentru activități nonprofit de interes general, cu modificările și completările ulterioare.
D. Programul de subvenționare a asociațiilor, fundațiilor și cultelor recunoscute de lege, în baza Legii nr.34/1998 privind acordarea unor subvenții asociațiilor și fundațiilor române cu personalitate juridică, ce înființează și administrează unități de asistență social, cu completările ulterioare:
1. Serviciile sociale eligibile/neeligibile pentru a primi subvenții de la bugetul local:

a)……-------…………

b)……-------…………

2. Capitolele de cheltuieli curente de funcționare a unităților de asistență social pentru care se pot acorda subvenții;
3. Bugetul estimat al programului de subvenționare……----.

           La nivelul UAT Câmpulung nu sunt asociaţii, fundaţii şi culte recunoscute de lege, în baza Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială si care pot primi subvenții.

Capitolul III - Planificarea activităţilor de informare a publicului cu privire la serviciile sociale existente la nivel local/județean în conformitate cu prevederile art.6 din HG nr.797/2017:
1. Revizuirea/actualizarea informațiilor se afișează la sediul Direcției de Asistență Socială din cadrul Consiliului local al municipiului Câmpulung:
a) Strategia de dezvoltare a serviciilor sociale;
b) Planul anual de acțiune privind serviciile sociale administrate şi finanţate din bugetul consiliului local;
c) Activitatea proprie și serviciile aflate în proprie administrare - formulare/modele de cereri în format editabil (site-ul Primăriei municipiului Câmpulung), programul instituţiei, condiţii de eligibilitate, informaţiile privind costurile serviciilor sociale acordate, pentru fiecare serviciu furnizat etc. – se actualizează cel puțin lunar;
d) Informaţii privind serviciile sociale disponibile la nivelul unităţii administrativ- teritoriale Câmpulung, acordate de furnizori publici ori privaţi;
e) Lista furnizorilor de servicii sociale din comunitate și din județ și a serviciilor sociale acordate de aceștia - se actualizează ori de câte ori este necesar:
Furnizori de servicii sociale pentru copii (aflați în subordinea DGASPC Argeș):
· Complexul de Servicii pentru Copilul în Dificultate Rucăr;

· Complexul de Servicii pentru Copilul în Dificultate Câmpulung;

· Complexul de Servicii Sociale Câmpulung;

· Centrul de zi "Bambi" din Câmpulung.
· Complexul de Servicii Comunitare Câmpulung;

· Casa de Tip Familial Câmpulung;

· Centrul de zi Rucăr,
Furnizori de servicii sociale pentru adulți:

I. aflați în subordinea DGASPC Argeș:

· Complexul de Servicii pentru persoanele cu dizabilități Vulturești;
· Complexul de Servicii pentru Persoane cu Dizabilități Bascovele;

· Complexul de Locuințe Protejate Buzoești,
· Centrul de Recuperare și Reabilitare Neuropsihiatrică Călinești;

· Centrul de îngrijire și asistență Pitești;

· Centrul de integrare prin terapie ocupațională Tigveni;

· Complexul de locuințe protejate Tigveni;
· Centrul de servicii de recuperare neuromotorie de tip ambulatoriu pentru persoane adulte cu handicap Mioveni,
· Complexul de Locuințe Protejate Ștefănești;

· Centrul Respiro pentru Persoane Adulte cu Dizabilități Ștefănești;

· Unitatea de Îngrijire la Domiciliu a Persoanelor Vârstnice „Alături de Tine„ Pitești;

· Căminul pentru Persoane Vârstnice Mozăceni (aflat în coordonarea metodologică a DGASPC Argeș).
II. aflați în subordinea Consiliului Județean Argeș:

· Unitatea de Asistență Medico-Socială Rucăr;

· Unitatea de Asistență Medico-Socială Călinești;

· Unitatea de Asistență Medico-Socială Dedulești;

· Unitatea de Asistență Medico-Socială Șuici;

· Cămin pentru persoane vârstnice Mozăceni.
Furnizori de servicii sociale pentru copii/ Furnizori de servicii sociale pentru adulți

· Centrul de zi Vladimir Ghika,
· Centrul Start pentru Autism,

· Căminul de Bătrâni Vatra Bunicilor,
2. Activități de informare a publicului, altele decât activitatea de informare a beneficiarului în    cadrul procesului de acordare a serviciilor sociale, respectiv pe perioada realizării evaluării inițiale, a anchetelor sociale, sau a activității de consiliere.
Capitolul IV - Programul de formare şi îndrumare metodologică a personalului care lucrează în domeniul serviciilor sociale
1. Propuneri de activități de formare profesională continuă în vederea creşterii performanţei personalului din structurile proprii/instruire etc.:
a) Cursuri de perfecționare

	
	Nr. persoane
	Buget estimat

	Personalul de specialitate
	5
	20.000 lei


b) Cursuri de calificare:

	
	Nr. persoane
	Buget estimat

	Personal cu formare de nivel mediu
	0
	0 


c) Sesiuni de instruire pentru:

c.1. personalul din centre conform cerințelor standardelor de calitate;

c.2. asistenții personali; 

c.3. îngrijitori informali (membrii de familie care locuiesc împreună cu beneficiarul de servicii sociale sau au grijă de acesta în afara perioadelor în care activează îngrijitorii formali);

c.4. voluntari.

	
	Nr. persoane
	Buget estimat

	Asistenții personali
	80
	16.000 lei


Capitolul V:
1. OBIECTIVE
Pentru anul 2026, Direcția de Asistență Socială din cadrul Consiliului local al municipiului  

Câmpulung își propune următoarele obiective:
· Crearea unui sistem coerent în ceea ce privește activitățile de asistență socială în localitate:

· Înființarea și actualizarea continuă a unei baze de date care să cuprindă informații privind beneficiarii de prestații și de servicii sociale (date de contact, vârstă, nivel de pregătire școlară și profesională, adrese de domiciliu etc.), date privind beneficiile acordate (ajutoare sociale, ajutoare de urgență, ajutoare pentru încălzirea locuinței cu lemne, alocații pentru susținerea familiei), cuantumul și data acordării acestora, serviciile de informare și consiliere, precum și alte informații relevante pentru actualizarea acestor evidențe.
· Eficientizarea activității privind acordarea beneficiilor sociale care intră în atribuțiile Direcției de Asistență Socială din cadrul Consiliului local al municipiului Câmpulung:

· Stabilirea sarcinilor fiecărui angajat din cadrul Direcției de Asistență Socială;

· Actualizarea procedurilor de lucru.
· Îmbunătățirea continuă a calității serviciilor sociale care se va realiza prin:

· evaluarea continuă a personalului și a nevoilor de formare profesională a acestora;

· întocmirea unui plan de formare și perfecționare profesională în funcție de nevoile           personalului, de schimbările legislative și ținând cont de nevoile existente în comunitate;
· asigurarea unor servicii sociale de calitate adaptate nevoilor comunității, prin calificarea continuă a personalului;
· folosirea unor metodologii de lucru permanent adaptate nevoilor personalului și beneficiarilor;
· susținerea beneficiarilor în desemnarea unor reprezentanți care să le promoveze interesele;
· monitorizarea și evaluarea continuă a calității serviciilor furnizate prin stabilirea unor indicatori în acest sens;
· acordarea de servicii sociale flexibile, adaptate nevoilor beneficiarilor și în funcție de prioritățile identificate în urma evaluării și monitorizării.

· Promovarea   participării   și   colaborarii   între   toți   factorii   implicați în domeniul social, ce se va realiza prin:

· identificarea potențialilor parteneri din comunitate și înaintarea de propuneri de colaborare;

· încheierea de convenții de parteneriat;

· crearea unei rețele de susținere pentru persoanele aflate în nevoie, prin implicarea mai multor factori din comunitate (familie, Consiliul Comunitar Consultativ, instituții, organizații etc.) în rezolvarea problemelor acestora;

· organizarea unor întâlniri și dezbateri periodice între parteneri, beneficiari, reprezentanți ai instituției și alte persoane interesate. 

· Promovarea prevenției ca măsură de importanță majoră în activitatea de asistență socială, concretizată prin:

· identificarea persoanelor aflate în situații de risc social;

· informarea și consilierea persoanelor aflate in dificultate;

· implicarea partenerilor și a altor factori interesați din comunitate în activități de prevenție.

2. MONITORIZAREA  

Monitorizarea Planului anual de acțiune (2026) se va face urmărind o serie de indicatori. În funcție de acești indicatori, se va constata în ce măsură au fost atinse obiectivele pe care și le-a stabilit Direcția de Asistență Socială din cadrul Consiliului local al municipiului Câmpulung.
3. INDICATORI

Pe parcursul procesului de monitorizare și evaluare se vor lua în considerare următorii indicatori:

· prevenirea și combaterea sărăciei și a riscului de excluziune socială;

· existența unei baze de date privind beneficiarii serviciilor de informare și consiliere;

· existența unei baze de date privind beneficiarii prestațiilor sociale;

· realizarea unui studiu privind situația beneficiarilor de servicii sociale;

· măsuri de îmbunătățire a calității vieții beneficiarilor de servicii stabilite pe baza rezultatelor studiului;

· stabilirea unor proceduri flexibile de lucru cu publicul, în funcție de nevoile apărute.

Aplicarea Planului anual de acțiune se va face în condițiile monitorizării nevoilor beneficiarilor de asistență socială, conform legislației în vigoare.

Atingerea obiectivelor din Planul anual de acțiune privind măsurile de asistență socială se realizează conform bugetului de venituri și cheltuieli, în care sunt cuprinse sumele alocate pentru Direcția de Asistență Socială din cadrul Consiliului local al municipiului Câmpulung în anul 2026.
DIRECTOR EXECUTIV,

